| **Emilis Vėlyvis** |
| --- |
|  |
| Gimė | 1979 m. gegužės 30 d. (44 metai)Vilnius |
| Sutuoktinis (-ė) | Olga Klickaja |
|  |
| Alma mater | Vilniaus dailės akademija |

**Emilis Vėlyvis** (g. 1979 m. gegužės 30 d. Vilniuje) – lietuvių kino režisierius, scenaristas, dailininkas ir dėstytojas.

Filmų „Piktųjų karta" (2022), „Redirected" (2014), „Zero 3" (2017), „Zero 2" (2010) ir „Zero. Alyvinė Lietuva" (2006) režisierius ir scenarijaus autorius.

Emilio Vėlyvio kūryba pasižymi aštrumu, šokiruojančiais vaizdais ir elgesiu, juodu humoru.

Karjera
-------

Emilis Vėlyvis 1996–2002 metais studijavo Vilniaus dailės akademijoje ir įgavo magistro laipsnį. Taip pat studijavo Varšuvos dailės akademijoje. Interviu su „Lietuvos rytas" metu, 2022 metais, Vėlyvis teigė kad „*degradavo*" iš dailės į kinematografiją: „*Manau, kad esu geriausias režisierius tarp tapytojų*".

Emilis Vėlyvis, norėdamas dalyvauti įvairiuose projektuose, 2003 metais persikėlė į Štutgartą, Vokietiją. Ten sukūrė savo pirmąjį trumpametražį filmą „Lietuviai Europos Sąjungoje" (*Lithuanians in the EU*). Maždaug tuo pat metu jis dirbo prie savo pirmojo pilnametražio filmo „Zero. Alyvinė Lietuva" scenarijaus. Filmas sulaukė tarptautinio pripažinimo iškart po to, kai 2006 m. pasirodė kino ekranuose. Po to sekė „Zero 2", „Zero 3", bei kiti trumpametražiai ir pilnametražiai filmai.

Dėsto režisūrą *Lietuvos muzikos ir teatro akademijos studentams.*

Nuteistas už religinių apeigų sutrukdymą, kuomet, siekdamas pareklamuoti artėjantį humoro šou, 2018 m. rugpjūčio 15 d. suorganizavo šv. mišių nutraukimą Turgelių miestelio bažnyčioje. E. Vėlyvio režisuoti aktoriai apsirengę pašaipiais kostiumais tikintiesiems dalino netikras kanapių suktines.

Kūryba
------

E. Vėlyvio režisuotas ir 2014 m. išleistas filmas „Redirected" tapo žiūrimiausiu filmu Lietuvoje 2015 m. rašė dienraštis „Kauno diena".

*Nordic noir* stiliaus filmas „Piktųjų karta" yra detektyvas įkvėptas amerikiečių režisieriaus David Fincher. Filme pasakojamas teisėsaugos darbas be jokių pagražinimų.

„Piktųjų karta" yra „*aukšto kalibro, nenuspėjamas, įtemptas ir labiausiai subrendęs E. Vėlyvio filmas. Režisierius Emilis Vėlyvis įrodė, jog ne vien skandinavai turi parako kurti tokį stiprų detektyvinį kiną*", rašė portalas Delfi.lt filmo apžvalgoje 2022 m.

Filmografija
------------

* Trumpametražis filmas "*Lietuviai Europos Sąjungoje" (2003)*
* Trumpametražis filmas "*Matvaju*" (2005)
* Trumpametražis filmas "*Mazgas"* (2005)
* *Filmas Zero. Alyvinė Lietuva* (2006)
* *Filmas Zero 2* (2010)
* *Filmas Redirected* (2014)
* Serialas *Žmogus be praeities* (Rusija) (2014)
* *Filmas Nakties Sergėtojai* (Rusija) (2016)
* *Filmas Zero 3* (2017)
* Serialas *Mano meilė karantinas (2020)*
* Serialas *Pats brangiausias serialas (2021)*
* *Filmas Piktųjų karta* (2022)
* Serialas *Kas būtų, jeigu nebūtų Mėnulio* (2023)
* Serialas "*Ne tau Martyna" (Vyksta filmavimas) (2023)*

Vaidmenys
---------

* Filmas "*Transiberija*" (2008) (JAV) - Pareigūnas
* Filmas "*Tiltas*" (2008) (Vokietija) - Pareigūnas
* Filmas "*Zero 2*" (2010) - Apsauginis
* Serialas "*Detektyvai:209*" (2023) - Komisaras

Apdovanojimai ir nominacijos
----------------------------

* 2010 – Laimėtojas – Metų geriausias scenarijaus autorius – Sidabrinė gervė už *Zero 2*
* 2014 – Laimėtojas – Metų geriausias montažo režisierius – Sidabrinė gervė už *Redirected*
* 2017 – Laimėtojas – Metų geriausias montažo režisierius – Sidabrinė gervė už *Zero 3*
* 2022 – Laimėtojas – Žiūrovų apdovanojimas – Reims Polar už *Piktųjų karta*

Šaltiniai
---------

1. ↑  „Emilis Velyvis". Nuoroda tikrinta 19 November 2022.
2. ↑  „Emilis Vėlyvis". Nuoroda tikrinta 2022-11-30.
3. ↑  „Emilis Vėlyvis dailininko teptuką iškeitė į trilerių kūrimą: "Degradavau..."". *www.lrytas.lt*.
4. ↑  „Mestia international film festival". Nuoroda tikrinta 2022-11-19.
5. ↑
6. ↑  „Žiūrimiausiu visų laikų filmu Lietuvoje tapo "Redirected"". *Kauno diena*.
7. ↑  „Šokiruoti mėgstantis Emilis Vėlyvis pristato detektyvą: suaugau ir užsiauginau raumenis". *tv3.lt*.
8. ↑  Voitukevičius, Darius (2022-10-12). „Filmo „Piktųjų karta" recenzija: aukšto kalibro, nenuspėjamas, įtemptas ir pats brandžiausias Emilio Vėlyvio filmas". *delfi.lt*. Delfi. Nuoroda tikrinta 2024-03-12.
9. 1 2 3  „Emilis Velyvis". *IMDb*.
10. ↑  Keslassy, Elsa (April 12, 2022). „Reims Polar Film Festival Unveils Prizes, Pays Tribute to Walter Hill, Martin Campbell, Vincent Lindon".